Russell szerint Nyck de Vriesnek helye van a Forma-1-ben
George Russell, a Mercedes brit versenyzõje úgy véli, hogy a holland Nyck de Vriesnek helye van a Forma-1-es mezõnyben azok után, hogy bemutatkozása alkalmával máris világbajnoki pontokat szerzett a vasárnapi Olasz Nagydíjon az egyik leggyengébb autóban ülve.
A 27 éves de Vries pénteken még az Aston Martin versenyautóját vezette a szabadedzésen, majd a thaiföldi Alexander Albon vakbélgyulladása és mûtétje miatt szombat reggel tudta meg, hogy az egész hétvégét teljesítenie kell beugróként a Williamsnél.
Russell sokat versenyzett pályafutása korábbi szakaszában de Vries ellen, a brit 2018-ban, a holland pedig 2019-ben nyerte meg a Forma-1 közvetlen elõszobájának számító Forma-2-es bajnoki címet. de Vries azóta - tavaly - a Formula-E-ben világbajnok volt, s jelenleg a Mercedes teszt- és tartalékpilótája.Nyilvánvaló, hogy nagyszerû munkát végzett Monzában, de mindig is a legjobbak közé tartozott, úgyhogy szerintem nem kétséges, hogy helye van a Forma-1-ben- fogalmazott Russell, aki szerint de Vries már minden tekintetben bizonyított.
A holland pilóta Monzában a nyolcadik helyrõl rajtolt és a kilencedik pozícióban ért célba, ez az eredmény pedig akár versenyzõülést is érhet neki jövõre, talán épp a Williamsnél, amely eddig csak Albon maradását jelentette be hivatalosan.

Nem sok mindent tudok mondani, de pontokat szerezni a bemutatkozó versenyemen egy Williamsszel, az elég látványos - nyilatkozta Nyck de Vries, hozzátéve, hogy egyáltalán nem volt könnyû dolga, amikor az Aston Martinból át kellett ülnie a Williamsbe. "Teljesen más a két autó, még az üléspozíció is eltérõ" - mondta.
A világbajnoki címvédõ Max Verstappen szintén gratulált honfitársának, akirõl elismerõen beszélt.
Nyugodt maradt, nem követett el hibát, és nagyon boldog vagyok, hogy sikerült pontokat szereznie - fogalmazott a Red Bull második vb-címe felé nagy léptekkel haladó, 24 éves holland versenyzõje.
De Vriest a nap versenyzõjének választották meg a nézõk a futam alatt. Remek debütálását így a nézõk is elismeréssel jutalmazták a szavazatok 24,8%-át megszerezve, amelyre a holland igazán büszke lehet.
Nyck de Vries Forma-1-es hír tehetség Forma-1 Mercedes GP GPhírek George Russell